**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2016.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2016. december 1.-én 17 óra 30 perckor megtartott közmeghallgatásáról.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Tima Zoltán Ferenc

 képviselők

**Távol van**:Gyenge András

 Szórád Zoltán

**Tanácskozási joggal jelen van:** Novák Edit aljegyző

**Érdeklődő:** 1fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 3 fő jelen van. Gyenge András és Szórád Zoltán képviselő távolmaradásukat előre jelezték. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 3igen szavazattal, tartózkodás és ellenszavazat nélkül a következő határozatot hozta:

**69/2016.(XII. 1.) önkormányzati határozat**

Nagyacsád Község Önkormányzatának képviselő-testülete 2016. december 1 -i ülésének napirendjét az alábbiak szerint határozza meg:

1., Tájékoztató a 2016. évben történt eseményekről, valamint a 2017. évre tervezett programokról

Előadó: Szalóky Nándor polgármester

2., Beszámoló a község környezeti állapotáról

Előadó: Szalóky Nándor Polgármester

3.,A lakosság részéről felmerült kérdések megválaszolása

Előadó: Szalóky Nándor Polgármester

**Napirendek tárgyalása:**

**1., Tájékoztató a 2016. évben történt eseményekről, valamint a 2017. évre tervezett programokról**

**Előadó: Szalóky Nándor polgármester**

Szalóky Nándor polgármester ismerteti időrendben a 2016. évi eseményeket. Tavasszal megrendezésre került a gyermeknap, ami már inkább családi nap, mivel az apukáknak főzőversenyt és anyukáknak szépségápolással kapcsolatos programok is vannak.

Tima Zoltán Ferenc képviselő elmondja, hogy igény is van már rá, jól működik, viszonylag kis költségvetéssel.

Szalóky Nándor polgármester elmondja, hogy a gyerekek kaptak vattacukrot vagy pattogatott kukoricát. Próbálunk mindig újat szervezni. Júliusban megrendezésre került a falunap, ami a rossz időjárás ellenére nagyon jól sikerült. Ehhez viszont kellett a két sátor. Az egyiket a büfések hozták.

Tima Zoltán Ferenc képviselő elmondja, hogy sajnos nincs a településen olyan vállalkozó aki a büfét elvállalná.

Szakács Balázsné alpolgármester elmondja, hogy más település nagyon sokat fizet egy ilyen sátorért.

Érdeklődő I. megkérdezi, hogy régen több település együtt vett egy nagy sátrat. Azzal mi lett?

Szalóky Nándor polgármester elmondja, hogy az is fel volt állítva. Egyikben volt a főzés és ebédeltetés, a másikban a programok.

Szakács Balázsné alpolgármester elmondja, hogy a színpadot is hozták, és a táncparkettet is.

Szalóky Nándor polgármester elmondja, hogy a következő program az „Itthon vagy szeretlek” program volt. Szerencsére jó idő volt, így nem mosta el az eső. Volt ping-pong verseny, aszfalt rajz verseny, főzés. Nagyon jól sikerült, szép számmal voltak a résztvevők. Volt bor és pálinka kóstolás is. A búcsúval kapcsolatban megjegyzi, hogy az a vállalkozó tartotta, aki a falunapi büfét is csinálta. Komoly együttest hívtak, szép számmal megjelentek a falu lakosai. Az idősek napja korábban a szeretlek nappal együtt került megrendezésre, de a fellépők miatt ez most nem sikerült. Talán jobb is így, mert így több figyelmet kaptak az idősek. Bár kevesebben voltak, mint tavaly, de nagyon színvonalasra sikerült.

Szakács Balázsné alpolgármester elmondja, hogy nagyon jók voltak a fellépők, jó volt a műsor és a kosztümök is.

Szalóky Nándor polgármester elmondja, hogy október 23-án ökumenikus istentisztelettel egybekötött I. és II. világháborús emlékművek megkoszorúzási is megtörtént. A hétvégén jön a mikulás és 22-én pedig a karácsonyi műsor kerül megszervezésre.2017-ben ismét meg szeretné rendezni ezeket a programokat.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**70/2016.(XII.1.) önkormányzati határozat**

Nagyacsád Község Önkormányzat Képviselő-testülete úgy döntött, hogy a 2016. évben történt eseményekről, valamint a 2017. évre tervezett programokról szóló beszámolót elfogadja.

Felelős: polgármester

Határidő:azonnal

**2., Beszámoló a község környezeti állapotáról**

**Előadó: Szalóky Nándor Polgármester**

Szalóky Nándor polgármester ismerteti a község környezeti állapotáról szóló beszámolót. A beszámoló a jegyzőkönyv 1. számú mellékletét képezi. Kiegészítésként elmondja, hogy a szennyvíztelep villamos energia ellátása ideiglenesen volt megoldva, amit most véglegesíteni kellett. Az EOn épített egy trafót, 25-30 m-re az épülettől, lefektette a telekhatárig a földkábelt, nekünk a kerítésen belül kellett megoldanunk a vezeték lefektetését. Most a papírmunkára várunk, csak a le- és felkapcsolásra kell kitűzni egy napot, és az áram átkötésre kerül. A hulladékszállításban annyi változás történik, hogy a közületek esetében átalánydíjas fizetésről át szeretne térni a tényleges elszállított mennyiség utáni fizetésre.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**71/2016.(XII.1.) önkormányzati határozat**

Nagyacsád Község Önkormányzat Képviselő-testülete úgy döntött, hogy község környezeti állapotáról szóló beszámolót elfogadja.

Felelős: polgármester

Határidő:azonnal

**3.,A lakosság részéről felmerült kérdések megválaszolása**

**Előadó: Szalóky Nándor Polgármester**

Szalóky Nándor polgármester megkérdezi, hogy van-e még valakinek kérdése, hozzászólása?

Érdeklődő I. elmondja, hogy a Kossuth utcában nagy az átmenő forgalom, jó lenne egy gyalogátkelő hely.

Szalóky Nándor polgármester elmondja, hogy az elmúlt időszakban 1 helyen épült. Olyan költséges, hogy nincs rá a falunak pénze. Meg is kellene világítani, járdaszigetet kell kialakítani. Az út pedig a közúté, de a buszmegállóhoz is nekünk kellett az anyagot megvenni.

Szakács Balázsné alpolgármester elmondja, hogy ott most is megáll a víz.

Szalóky Nándor polgármester elmondja, hogy igen, de közel sem annyira mint régen.

ÉrdeklődőI. elmondja, hogy naponta olvassa a Napló újságot, és nagyon sok településről írnak benne. Békástól Bébig nagyon sok település szerepel benne, csak Nagyacsád nem.

Szalóky Nándor polgármester elmondja, hogy ha ez az igény, felkeresi a Naplót.

Tájékoztatja a jelenlévőket, hogy a konszolidációban nem részesült önkormányzatok támogatására kiírt pályázaton az önkormányzat 10 millió Ft-ot nyert, a temető kerítés, az utak kátyúzása, Ifjúság u . aszfaltozása, úrnafal építése, óvoda tetőszerkezetének javítása, orvosi rendelő előtető építse és lapozása, valamint a kultúrház előtti terület térkövezése történik meg.

Választási ígérete volt a templom előtti útszakasz aszfaltozása, megpróbálja önerőből megvalósítani.

Érdeklődő I. elmondja, hogy ki lehetne jelölni területet az újszülötteknek, és lehetne nekik fát ültetni.

Szalóky Nándor polgármester elmondja, hogy a parkban lenne rá lehetőség.

Tima Zoltán Ferenc képviselő elmondja, hogy a harangláb környékén is lehetne.

Szalóky Nándor polgármester megkérdezi, hogy van-e valakinek még kérdése.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2016. december 1. -i közmeghallgatást 17 óra 42 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**